system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Ilie Ilașcu?
assistant
Ilie Ilașcu () este un politician român moldovean, deputat în Parlamentul Republicii Moldova în două legislaturi (1994-1998) și (1998-2000), senator în Parlamentul României (2000-2004) și (2004-2008) ales pe listele PRM și deținut politic al regimului separatist din stânga Nistrului (1992-2001) pentru susținerea unirii Republicii Moldova cu România. În perioada 2001-2008 a fost membru titular al Adunării Parlamentare al Consiliului Europei din partea delegației României.

Biografie 

A absolvit facultatea de economie a Universității Agrare.

Este unul din fondatorii Mișcării de Eliberare Națională din Basarabia (1988-1992). Președinte al Frontului Popular din Moldova - Filiala Tiraspol (1989-1992, an când a fost lichidată de forțele separatiste). Participant la luptele armate de la Nistru (1992), în calitate de comandant al unor trupe militare cu destinație specială ale Ministerului Securității Naționale din Republica Moldova. Pe 2 iunie 1992, el și alți trei români moldoveni (Andrei Ivanțoc, Alexandru Leșco și Tudor Petrov Popa) au fost arestați de guvernarea transnistreană. A fost deținut politic al regimului de la Tiraspol între 1992-2001. În 1993 a fost condamnat la moarte de către o instanță neconstituțională subordonată politic Moscovei. În rezultatul presiunilor politice efectuate asupra autorităților Federației Ruse de către comunitatea internațională și îndeosebi de conducerea APCE și UE, la 5 mai 2001 Ilie Ilașcu este transferat la Chișinău și predat serviciilor secrete ale Republicii Moldova și României. Multe din activitățile sale politice de la Tiraspol și îndeosebi activitatea sa în perioada de război, nu se cunosc. Însă despre unele se cunoaște foarte puțin doar din sursele militare rusești, că Ilașcu și unitatea sa specială luptând în spatele frontului a adus mari pierderi Armatei a 14 Rusești și bandelor de cazaci veniți să lupte în Transnistria contra moldovenilor.

În 2004 Curtea Europeană a Drepturilor Omului, în cazul „Ilașcu și alții c. Moldova și Rusia” a hotărât că Federația Rusă și Republica Moldova poartă răspundere pentru tortură, privațiune ilegală de libertate și încălcarea dreptului la corespondență.

Recunoștință 

În data de 2 august 2010 membrii "Grupului Ilașcu" au fost decorați de președintele interimar al Republicii Moldova, Mihai Ghimpu, cu "Ordinul Republicii".<ref>{{Citat web |url=http://www.jurnalul.ro/stire-externe/decoratii-pentru-grupul-ilascu-551008.html |accessdate=2010-11-03 |titlu=Decorații pentru "Grupul Ilașcu", în Jurnalul.ro, 2 august 2010 |archive-date=2014-07-14 |archive-url=https://web.archive.org/web/20140714203639/http://jurnalul.ro/stire-externe/decoratii-pentru-grupul-ilascu-551008.html |dead-url=yes }}</ref> În 1993, Ilie Ilașcu a fost declarat „Cetățean de onoare al orașului Sighișoara”.

Activitate parlamentară

Ile Ilașcu a fost ales ca senator pe listele PRM în legislatura 2000-2004 și legislatura 2004-2008.

În legislatura 2000-2004, Ilie Ilașcu. Ilie Ilașcu a avut 77 luări de cuvânt în ședințe parlamentare și a fost membru în comisia pentru sănătate publică (din mai 2001) - Președinte și în comisia pentru drepturile omului, culte și minorități (până în mai 2001). Ilie Ilașcu a fost membru în delegația Parlamentului României la Adunarea Parlamentară a Consiliului Europei.

În legislatura 2004-2008, Ilie Ilașcu a fost membru în grupurile parlamentare de prietenie cu Federația Rusă, Statele Unite Mexicane, Japonia și Mongolia.
Ilie Ilașcu a avut 23 de  luări de cuvânt în ședințe parlamentare, a inițiat 63 de propuneri legislative din care 1 a fost promulgată lege. Ilie Ilașcu a fost membru în următoarele comisii:  
 Comisia pentru sănătate publică (din iun. 2005) - Secretar (până în dec. 2006);
 Comisia pentru apărare, ordine publică și siguranță națională (până în iun. 2005); 
 Comisia de anchetă pentru investigarea afirmațiilor cu privire la existența unor centre de detenție ale CIA sau a unor zboruri ale avioanelor închiriate de CIA pe teritoriul României.

 Referințe 

 Legături externe 

 Personalități  - Despre Ilie Ilașcu
 Eroul Ilie Ilașcu, dat afară din casă de guvernul român, 18 ianuarie 2013, Ion Preasca, Adevărul''
 Video cu Ilie Ilașcu - Interviu telefonic cu Ilie Ilașcu despre evenimentele din Chișinău (în ziua de 7 aprilie 2009)
US Department of State - Moldova, Country Reports on Human Rights Practices  - 2000

Nașteri în 1952
Nașteri pe 30 iulie
 
Cetățeni de onoare ai Brașovului
Condamnați la moarte care nu au fost executați
Deținători ai Premiului Grupului pentru Dialog Social
Deținuți politici români
Oameni din raionul Fălești
Oameni din Transnistria
Politicieni români în viață
Români basarabeni
Români condamnați la moarte
Decorați cu Ordinul Republicii al Republicii Moldova
Români în viață
Moldoveni în viață
Români pe mărci poștale românești
Senatori români 2000-2004
Senatori români 2004-2008
Membri ai Partidului România Mare
Cetățeni de onoare ai Bucureștiului
Absolvenți ai Universității Agrare de Stat din Moldova
Cetățeni de onoare ai Sighișoarei